Alig lépnék azonban egyet, csontig hatoló üvöltés rázza meg a sikátor falait. Mély, borzongató, és cseppet sem emberi. A hőmérséklet mintha hirtelen 10-15 fokot zuhanna körülöttünk, érzem a csigolyáimba maró, jéghideg borzongást, melytől azonnal megfeszül minden izmom. Elnyúlnak az árnyékok, súlyos csend ereszkedik a környékre. A vámpíroknak nyoma sincs, mintha az idő is megállt volna körülöttünk. Öntudatlanul is jobban markolom azt a karót. Jól tudom, mit jelent ez az érzés.